### Beslutningstema

Udvalget skal tage stilling til frigivelse af anlægsmidler til renovering og modernisering af Tønder Kulturskole, bevillingsprogram 854.

### Historik

Ved godkendelse af budgettet for 2021 blev der afsat 2,2 mio. kr. til formålet.

Den 22. december 2021 besluttede Kommunalbestyrelsen en delvis frigivelse på 300.000 kr., til dækning af udgifter til arkitekt samt bygningskonsulent.

### Sagsfremstilling

[adresse] skal renoveres og moderniseres. Til dette formål har kulturskolen fået en bevilling fra A.P. Møller Fonden på 5 mio. kr., samt bevillinger fra Nykredits Fond, BHJ-fonden og Energistyrelsen.

Skolen fremstår i dag ret slidt og bærer præg af en forfejlet renovering fra ca. 1980.

Renoveringen vil sikre et æstetisk udtryk på bygningen som er tættere på det originale. Bygningen der var navngivet 'festsalsbygningen' i seminariets tid, får blandt andet stuklofterne frem igen i festsalen og genetableret søjler m.m.

Bygningens klimaskærm er utidssvarende i forhold til dagens krav. F.eks. er rigtig mange af vinduerne med enkeltlagsglas. Det vil betyde at energiaftrykket fremadrettet fra bygningen bliver væsentligt forbedret. Bygningen vil desuden blive gjort tilgængelig for gangbesværede samt kørestolsbrugere.

Renoveringen er lige nu i udbud. Selve renoveringen forventes at starte i uge 49 2022. Renoveringen forventes afsluttet den 1. september 2023.

### Økonomi

Der er afsat i alt 2.200.000 kr. til renovering og modernisering af Tønder Kulturskole.

Der er frigivet 300.000 kr.

Der mangler at blive frigivet 1.900.000 kr.

[adresse] forventer en samlet omkostning på 8.075.000 kr.

|  |  |
| --- | --- |
| Finansieringsplan for renovering og modernisering af Tønder Kulturskole | |
| Tønder Kommune | 2.200.000 kr. |
| Marius Kristiansen | 5.000.000 kr. |
| Nykredits Fond | 355.000 kr. |
| BHJ-fonden | 100.000 kr. |
| Energistyrelsen | 420.000 kr. |
| I alt | 8.075.000 kr. |

### Vicekommunaldirektøren indstiller,

at der meddeles en samlet anlægsbevilling og frigivelse af rådighedsbeløb på 1,9 mio. kr. fra bevillingsprogram 854, og

at indstillingen videresendes til Økonomiudvalget og Kommunalbestyrelsen.

Beslutning fra Kultur- og Fritidsudvalget, 7. december 2022, pkt. 5:
Indstillingen anbefales.

Beslutning fra Økonomiudvalget, 15. december 2022, pkt. 26:

Indstillingen anbefales.

### Beslutning

Indstillingen godkendt.